22.8.2022 г.
BG
Официален вестник на Европейския съюз
L 217/61
(58)
По време на срещата със службите на Комисията на 10 април 2019 г., посочена в съображение 8 от настоящото решение, на Португалия бяха припомнени процедурните етапи на текущата официална процедура по разследване и беше напомнено за ангажимента за взаимно сътрудничество от септември 2017 г., който до момента не е довел до плодотворни резултати.
Освен това Португалия беше приканена да предостави липсващата информация в съответствие с параграф 64 от решението за откриване на процедурата, което ще позволи на службите на Комисията да разполагат с пълен набор от факти/информация относно схемата за ZFM.
(59)
С писмо от 24 април 2019 г. (71), за да отговори на предварителното становище на Комисията относно неуместността на данъчния контрол (72), Португалия представи данни относно данъчния контрол по отношение на бенефициерите в ZFM (73), извършен между 2015 г. и 2018 г. чрез данъчни проверки.
През разглеждания период са започнали [300—600] данъчни проверки и са приключили [300—600] данъчни проверки.
Отчетените данъчни корекции възлизат на приблизително [100—250] милиона евро.
Португалия съобщи още за разминавания по отношение на данъчните декларации на [100—300] бенефициери на ZFM.
Въпреки това, що се отнася до приключилите данъчни инспекции за схемата за ZFM (режим III), предоставената информация не позволи да се установи връзката между данъчните проверки и отчетените корекции и двата въпроса, по които беше открита официалната процедура по разследване.
(60)
Освен това Португалия отчита, че критериите за създаване/запазване на работни места следва да бъдат допълнително изяснени с цел да се премахнат всички съмнения относно тяхното тълкуване, като се предотврати злоупотребата с въпросната помощ и се въведат допълнителни гаранции, че отчитането на работните места ще допринесе за социалното и икономическото развитие на Мадейра (74).
Във връзка с това Португалия представи проект на заповед (projeto de despacho da Vice-Presidência do Governo Regional da Madeira), в която се изяснява понятието „създаване на работни места“ в съответствие с определенията в НРП от 2007 г. (75)
(61)
В този контекст Португалия призна, че въвеждането на законодателни промени в схемата за ZFM е било необходимо, за да се избегнат потенциални злоупотреби.
Освен това Португалия предложи набор от законодателни, регулаторни и инспекционни мерки към схемата за ZFM, за които поиска съгласието на Комисията чрез препоръка, в която се предлагат подходящи мерки за съответната държава членка съгласно член 22, букви а) и б) от Регламент (ЕС) 2015/1589 на Съвета (76).
Като алтернатива Португалия предвиждаше тези правни изменения да бъдат одобрени с решение на Комисията („условно решение“), както е предвидено в член 9, параграф 4 от Регламент (ЕС) 2015/1589 (77).
(62)
Във връзка с това, освен изясняването на понятието „създаване на работни места“, посочено в съображение 60 от настоящото решение, Португалия предложи изменения на правното основание на схемата за ZFM (78): i) изключване на SGPS (79); ii) насочване на приходите от корпоративния данък на ZFM за постигане на целите на политиката в областта на здравеопазването и образованието; iii) създаване на специална клауза за борба със злоупотребите за схемата за ZFM в съответствие с Директива (ЕС) 2016/1164 (80) на Съвета относно практиките за избягване на данъци, които пряко засягат функционирането на вътрешния пазар, по отношение на несъответствията при хибридни образувания и инструменти, включващи трети държави; и iv) определянето на критерии за идентифициране на големите данъкоплатци в ZFM, чието положение по отношение на данъчното облагане изисква постоянно наблюдение от страна на Службата за свободни зони (Gabinete da Zona Franca) (81) като допълнение към дейностите по данъчни проверки, които ще се извършват на годишна база.
(71) Писмо от Португалия от 24 април 2019 г. (2019/055874).
(72) Параграфи 36, 44 и 45 от решението за откриване на процедурата.
(73) Докладването обхваща и режим IV, който е наследник на схемата за ZFM (2015—2020 г.) и който се прилага от Португалия от 1 януари 2015 г. съгласно ОРГО от 2014 г. (74) Писмо от Португалия от 24 април 2019 г., стр. 4.
(75) Проектът на заповед има за цел да гарантира, че: i) работата на непълно работно време се отчита само пропорционално на броя на отработените часове („еквивалент на пълно работно време“), ii) връзката между работника и региона Мадейра е гарантирана, и iii) създаването и поддържането на работни места чрез временна работа не се разглеждат в рамките на определението.
За разлика от първия вариант на проекта на заповед, представен на 6 април 2018 г., настоящият вариант се прилага и за режим III (проектът на заповедта от 2018 г. се прилагаше само за режим IV).
(76) Регламент (ЕС) 2015/1589 на Съвета от 13 юли 2015 г. за установяване на подробни правила за прилагането на член 108 от Договора за функционирането на Европейския съюз (ОВ L 248, 24.9.2015 г., стр. 9).
(77) Писмо от Португалия от 24 април 2019 г., стр. 3.
(78) Член 36 от EBF обхваща въпроси, попадащи в областта на запазената законодателна компетентност на националния парламент (тоест данъци и данъчни облекчения).
Вж. член 165, параграф 1, буква и) от Конституцията на Португалия.
Португалия призна, че предложените изменения, целящи да се въведе „нова схема“ за ZFM, изискват допълнителни правни актове, одобрени от националния парламент, и не могат да бъдат приложени само чрез административни мерки.
Вж. писмо от Португалия от 24 април 2019 г., стр. 4.
(79) Съображение 36 от настоящото решение.
(80) Директива (ЕС) 2016/1164 на Съвета от 12 юли 2016 г. за установяване на правила срещу практиките за избягване на данъци, които пряко засягат функционирането на вътрешния пазар, (ОВ L 193, 19.7.2016 г., стр. 1).
(81) Регулаторно постановление No 14/2015/M от 19 август 2015 г.
В съответствие с член 8, параграф 1 мисията на службата е да наблюдава и координира дейностите, извършвани в ZFM.